Sacrosanctæ Dei ecclesiæ sanctisque apostolis ejus Petro et Paulo, Cluniensi monasterio quod est constructum in comitatu Matisconense; nos, in Dei nomine, helemosinarii et fidejussores Umberti, ego Leuterius, frater ipsius, et uxor ejus Berna, pro remedio anime illius, ut eam pietas Domini a cruciatibus inferorum liberare dignetur, et cum electis suis in caelesti regno consortiet, tradimus ad ipsam casam Dei aliquid ex rebus proprietatis ejus: hoc est curtile cum vinea et ancillam unam nomine Landoara cum duobus infantibus. Sunt autem ipse res site in pago Augustodunensi, in vicaria Canvennio, et in villa quam nominant Monte Helena. Terminat vero ipsa vinea a duabus partibus via publica, ex aliis partibus terra Sancti Pauli. Si quis vero hanc donationem temptare conaverit, iram Dei incurrat et hanathematis vinculis innodatus permaneat, et auri libram componat cui litem intulerit; et inantea firma et inviolabilis permaneat, cum stipulatione subnixa. Oddo clericus consensi.